
HESED (הסד)

Din pântecele lui Binah se varsă Apele Forțelor arhetipale în Hesed. Hesed caută să umple întregul Pântec, Forma de manifestare Binahică, dar este temperat, constrâns și de arhetipurile Formei lui Ghebura. Dinamica dualistă Hesed - Ghebura pe același nivel formează punctul de sprijin, de echilibru al conștiinței solare (Tiferet). Corespunzător sferei planetare hermetice a lui Jupiter, Hesed este forța împlinirii formei, milostivirii, harului, Grației Divine și expansiunii, care apoi se bifurcă în experiențe suplimentare, în procesul de coborâre în manifestare prin dorințele și impulsurile Nețahice.

	[image: image]
	 	[image: image]


[image: image]

Corespondențe

	Numele:

	Hesed („Mila”) (חֶסֶד), Gedulah („Măreția”) (גּדוּלה)


	Planeta asociată:

	Jupiter


	Atribuții meditative:

	Fericire, echilibru sufletesc, calm, grație divină, generozitate, compasiune, bucurie, bunăvoință


	Virtuți: 

	Smerenie


	Vicii: 

	Excesul, mândria, ipocrizia, fanatismul


	Viziune:

	Viziunea iubirii


	Imagine magică:

	Regele pe tron 


	Obiect magic: 

	Sceptrul


	Corespondențe geometrice: 

	Solid tridimensional, pătrat, tetraedru, piramidă, cruce


	Aspect Qlipotic:

	Gha'agsheblah („Cei care rup”)


	Numele lui Dumnezeu:

	El („Dumnezeu sau Cel Divin”) (אל)


	Nume planetar: 

	Tzedeq („Dreptatea”) (צדיק)


	Nume Arhanghel: 


	Tzadkiel („Dreptatea lui Dumnezeu”) (צָדְקִיאֵל)

Sachiel, Zedekiel, Zadkiel, Hesediel („Harul lui Dumnezeu”) (חֶסֶדִיאֵל)


	Ordinul Angelic: 

	Hașmalim („Cei Sclipitori sau Strălucitori”) (חשמליים)


	Inteligență planetară: 

	Jophiel („Frumusețea lui Dumnezeu”) (יוֹפִיאֵל)


	Spiritul Planetar: 

	Hismael (לאמסח)


	Zeități asociate: 

	Zeus, Thor


	Ziua săptămânii: 

	Joi


	Metale prețioase: 

	Staniu, platină


	Pietre prețioase: 

	Safir, Lapis Lazuli, Sodalit


	Culoarea:

	Albastră


	Tămâie: 


	Cuișoare, nucșoară, pin, aloe (Lemn de agar), ienibahar, copal, fructe de pădure

Clarificări cu privire la Hesed

[image: image]


Hesed, pe Stâlpul Forței, corespunde curenților transcendentali, totuși individualizați, ai voinței și expresiei, care caută în mod natural să difuzeze și să pătrundă în întreaga formă creată de Binah. Constrâns, temperat și rafinat prin intermediul Formei, Legile simbolice ale lui Ghebura se vor echilibra în Tiferet condensând aspecte Daath-ice la nivele mai grosiere. Acest Ansamblu – Hesed, Ghebura, Tiferet - reprezintă Conștiința Briatică; corespunde cu ceea ce se numește în mod obișnuit, conform modelului celor patru Lumi, planul mental. În domeniul magiei planetare hermetice, Hesed este sfera lui Jupiter și o mare parte din semnificații, corespondențe și simbolurile Jupiteriane aparțin și lui Hesed.

Milă versus Compasiune

HESED” ESTE CUVÂNTUL ebraic pentru „Milă” sau „Bunătatea iubitoare” și denotă calitatea primară a acestei sefire. În procesul de traducere a unor termeni din diferite limbi precum ebraica, greaca filozofală sau sanscrita, este necesar a merge dincolo de aspectul lingvistic, în cel ezoteric și spiritual, pentru a realiza traducerea unor concepte. Pentru aceasta, cel puțin în limba română, cuvântul milă are anumite conotații negative. Atunci când vrei să ajuți pe cineva din milă, sentimentul generat la nivel cognitiv și psihosomatic este de superioritate, a te uita în jos, emițând vibrații limitatoare, irecuperabile, către persoana pe care o ajuți, cum că este săracă, bolnavă, neputincioasă etc. Compasiunea, pe de altă parte, este un sentiment pornit din inimă, cu dorința de a ajuta, a aduce un aport suplimentar, a fi lângă cel în suferință sau nevoie, infuzând în acesta un curent psiho-emoțional ascendent, care poate deschide noi orizonturi. O persoană cu handicap fizic va face totdeauna diferența între ajutorul dat din milă sau compasiune, acestea fiind niște receptori foarte rafinați pe aceste aspecte; omul normal nu își va pune, în general, nici măcar la nivel conceptual, problema diferenței de percepție între milă și compasiune. În același timp, manifestarea mai grosieră a lui Hesed este Nețah, tărâmul emoțiilor și al pasiunilor, deci aspectul mai rafinat, subtil al pasiunii, care este compasiunea, nu poate fi mila, care reprezintă o altă tipologie emoțională.

Munca, în cazul lui Hesed, este clar eliberatoare. Există un aer de expansiune, de omniprezență, de acceptare; armonizarea cu curentul lui Hesed conferă un puternic sentiment de iubire și compasiune, care poate mișca profund straturile mai dense ale Sinelui și structurile pe care le unește și le limitează. Cele mai puternice amintiri, cele mai bune sentimente, cele mai plăcute momente din viața noastră, toate acestea au de obicei o aromă distinctă care stă la baza lor - o calitate a fericirii care rămâne în momentul în care dorim să ne întoarcem din nou și din nou, dar în jurul căreia nu putem forma cuvinte care surprind esența experienței. Acesta este curentul lui Hesed, pe scurt.

Ca oameni, avem dezvoltate sentimentele de rușine, frică și ură, care pot fi atât de adânc înglobate în psihicul nostru, încât pare imposibil să scăpăm de ele. Lucrând cu Hesed, totuși, putem revendica o parte din fericirea fără griji din viața noastră de zi cu zi. Curentul său eliberator este inerent existenței, dar atât de des ridicăm blocaje pentru a ne rupe de acel nivel de dragoste și bucurie, încât să ne întoarcem la el poate fi dificil de acceptat, de integrat. Cheia înțelegerii lui Hesed este să simțim că toți merităm dragostea, compasiunea, bucuria și fericirea! Și asta se realizează indiferent de păcatele sau durerile noastre trecute, în care ne-am ancorat. Într-adevăr, cea mai dificilă parte a lucrului cu Hesed la un nivel profund este să ajungem la punctul în care ne permitem să acceptăm o astfel de stare de fericire și să ne lăsăm să rămânem în acea sferă a iubirii expansive și a grației omniprezente.

Predarea voinței personale către cea Divină este importantă pe tot parcursul călătoriei cabalistice în general, deci este o calitate pe care toată lumea încearcă să învețe să o cultive. O astfel de lucrare va fi utilă pentru a permite fericirii și bucuriei să apară într-o concentrație mai profundă, pentru a fi absorbită și integrată, permițând procesului de învățare și traversare a Abisului să fie asimilat pentru o trecere lină și fără probleme și, într-un final, de a participa la Realitatea Primordială în Nondualitatea din Kether.   

Grația Divină

ÎN VIRTUTEA FAPTULUI că Hesed reprezintă expansivitatea, este și prima emanație dualistă a Forței Primordiale din Hohmah pe Stâlpul Milostivirii, nu a milei. S-ar putea crede că Hesed ar fi deosebit de puternic la nivel experiențial, dar nu este cazul. Calitatea puternică care este simțită împreună cu aspectul forței hesedice depinde în întregime de Forma în care Forța este modelată pentru a fi manifestată în lumea fizică. Fără această limitare spațiotemporală a lui Ghebura, darurile lui Hesed se extind și devin difuze, fără a produce transformări. Dar unirea și constrângerea răspândirii lui Hesed cu aspectul formativ al lui Ghebura definește o conviețuire care determină percepțiile actuale ale Punctului lor de sprijin. Această calitate, care constrânge Forma pe care o interpretăm ca neplăcută, este în mod obișnuit asociată cu Marte și cu Sefira Ghebura. Echilibrul lor se reflectă în Tiferet: Punctul Solar al Sinelui Superior. Deci, natura expansivă a lui Hesed este de fapt un tip de „forță”, foarte specială, una care este expansivă, a Grației Divine, și care debordează în natură atâta timp cât structurile lui Ghebura, de care se atașează Conștiința cauzală și mentală, nu obstrucționează sau împiedică spontaneitatea lui Hesed.

Atașată la asemenea constrângeri, energia lui Hesed poate fi destul de puternică, șocantă sau copleșitoare, de aceea entitățile angelice ale sefirei sunt denumite Hașmalim („Cei Strălucitori”). Arhetipurile și puterile Universului cu care rezonează Jupiter sunt conducerea și stăpânirea, dar acesta este un fel blând, grațios de guvernare; este stabilit în mod natural prin capacitatea sa de a fecunda și a umple Forma care a fost creată pentru manifestarea conștiinței și a Sinelui Superior, similar unui împărat binevoitor, ce conduce milostiv peste domeniile și împărăția lui, răspândind bunăstare, pace, liniște și fericire. Harul Hesedic este, deci, compasiunea și iubirea aplicată cu atenție în timp, într-un mod care alimentează structurile descendente ale Sinelui într-un proces sănătos de echilibrare al Sinelui.

Așadar, munca cu rigoarea și disciplina lui Ghebura pentru temperarea și rafinarea expansivității și stăpânirea lui Hesed va permite apariția unui simț echilibrat al Sinelui, care face parte din procesul prin care învățăm să rămânem în conștiința Briatică - solară. Un astfel de echilibru solar poate să se scurgă către nivelul Yețiratic – lunar - de conștientizare și să-l ajute pe practicant să devină o reflectare a celor mai pure intenții ale permutării Macrocosmosului.

Virtutea și Viciile

„Smerenia” este adesea virtutea atribuită lui Hesed și este legată de viziunea asociată Sefirei, Viziunea Iubirii și Grației Divine. Smerenia este cultivată atunci când înțelegem că straturile mai profunde ale realității dualiste sunt caracterizate de un simț profund al iubirii.

Este o „Iubire sau Grație Divină” legată de vivacitatea eliberatoare, atotcuprinzătoare a Forței și de experiența de a fi pe deplin o parte a acestui proces de rafinare a conștiinței, de conștientizare a micimii personale în fața Darurilor Divine nelimitate, având ca rezultat manifestarea smereniei ființei umane. Deși Jupiter este asociat în hermetism cu bogăția, creșterea, bunăstarea, aceasta se produce în mod natural însoțită de acea stare de smerenie profundă, care este jupiteriană în esență. Pentru a putea fi umplut de darurile date de Hesed, trebuie să te golești de preaplinul ființei și al conștiinței mentale pentru a face loc Divinității să te umple. Este, din nou, un proces și o calitate preluată direct din aspectele Divine ale planului cauzal, unde Divinitatea s-a retras, limitat, pentru a da posibilitate creației să se manifeste. Aici, procesul este similar, dar trebuie realizat volitiv de conștiința materializată în planul fizic, de a face loc Divinității, de a deveni un vas demn de a fi umplut de Grația Divină, proces care nu poate avea loc la nivelul mental decât prin intermediul smereniei manifestate la nivel fizic, emoțional și mental pentru a accede la acel nivel cauzal al conștiinței prin contopirea voinței personale cu cea a Divinității.

Smerenia, care face loc lui Dumnezeu în mintea noastră, produce locașuri de fericire și bucurie nelimitate în profunzimea planului mental al experienței personale, datorită producerii unui sentiment de unire, regăsire, chiar dacă temporar, a unității cu Divinul, hrănind sufletul cu speranța iluminării și fuzionării definitive cu Divinitatea însăși.

Practicarea smereniei oferă posibilitatea de a reveni la o astfel de stare naturală și simplă, oferă cu adevărat un răgaz pentru mintea obosită și ajută la producerea unui calm și a păcii interioare, dar în același timp ne dezvoltă respectul față de noi înșine, față de ceilalți, de experiență și realitatea existențială în care trăim, pentru că fiecare lucru, aspect sau ființă este o manifestare a Divinității. Viciile lui Hesed tind să aibă o natură bidirecțională: legat de ceea ce percepem ca fiind calități negative ale energiei expansive și de legătura sa cu aspectele legate de conducerea, direcționarea și stăpânirea acestei energii.

„Suprasolicitarea” este un exemplu de expansivitate fără echilibru și nefiltrată, lipsită de discernământ. În el se pot vedea aspectele negative ale lăcomiei, poftei, dependențelor de orice fel etc. Să luăm în considerare definiția obișnuită a lăcomiei: supraconsum. De exemplu, supraalimentarea este legată de aspectul hesedic, deoarece există o „împlinire” inerentă pe care mâncarea o dă psihicului. Acea împlinire este legată de ideea de „împlinire a Formei”. Fără disciplina necesară în Ghebura, consumul excesiv poate duce la obezitate și la o serie de probleme de sănătate. „Pofta” este, de asemenea, un viciu pe care i-l atribuim lui Nețah, dar este aproape întotdeauna înrădăcinat în Hesed-ul dezechilibrat, deoarece există dorința de a lua parte la plăcerile organismului. În încercarea recuperării sau retrăirii experienței Adamice din Daath, a fericirii și împlinirii, omul separat de Divinitate dezvoltă diferite dependențe mental-emoționale sau chiar fizice, care pot fi considerate un viciu al lui Hesed.

Există un viciu mai serios, asociat cu Hesed, care trebuie discutat, el fiind una dintre rădăcinile majorității bolilor societății, reprezentat de necesitatea de control și stăpânire atunci când lecția Smereniei nu a fost integrată în mod adecvat. Dus la extrem, acest lucru a întărit sistemele de castă și monarhiile de-a lungul istoriei, precum și atrocitățile legate de acestea. Dar chiar și la un nivel mai mic, „Mândria” devine o problemă serioasă nu doar în societate, ci și în planurile interioare individuale. Ne poate împiedica capacitatea de a înțelege sau de a empatiza cu ceilalți și creează piedici în procesul de creștere spirituală, rezultând blocaje la diferite nivele ale conștiinței. Când nevoia de a domina sfera cuiva este dusă prea departe, calitatea Hesedică dispare, creând un pământ fertil Mândriei, care va germina și va crește necontrolat. Nivelul conștiinței mentale devine alterat, focalizat în direcția greșită, afirmând în permanență: „Eu” sunt mai bine, „Eu” sunt mai puternic, „Eu” am dreptate. Mintea și Sinele raționalizează acest lucru în nenumărate moduri: „Eu” sunt bărbat, „Eu” sunt alb, „Eu” sunt bogat, „Eu” sunt creștin. Bifurcațiile și legăturile inefabile care creează capcanele unui astfel de model comportamental și de gândire este anatema Adevărului Divin, căci noul model creat îl are pe „Eu” în centru, cu o consecință a separării mai profunde de Divinitate. Concluziile finale ale unui astfel de model sunt inevitabile, reale și incontestabile în realitatea existențială a unei astfel de persoane, care vor fi emise cu valoare de adevăr absolut, precum:


›  Nu există entități superioare, darămite Dumnezeu.

›  Credința și religia sunt pentru oameni slabi.

›  Ai doar ce poți crea cu mâinile sau mintea ta.

›  Trebuie să te bazezi numai pe ceea ce este demonstrat științific, restul sunt povești și presupoziții


Astfel, Mândria atrage adeseori după ea Ipocrizia și Bigotismul. Acestea sunt amenințări societale mult mai serioase decât simpla Mândrie, dar se nasc și dintr-un sentiment atât de exaltat și expansiv, dar atât de îndrăgostit de aparenta separare

